OpenLLM-France/wikimedia huggingface dataset:
# Trollhättan

Trollhättan és una ciutat del sud-oest de Suècia, situada sobre el curs del riu Göta älv, a menys de 100 km de Göteborg, la segona ciutat més gran del país. És la capital del municipi de Trollhättan, al comtat de Västra Götaland i té 46 457 habitants.
La història de la ciutat està estretament lligada la del riu, que té una salt a l'altura de la ciutat (les cataractes de Trollhättan). La ciutat va conèixer un primer desenvolupament amb la construcció del canal de Trollhättan el 1800 i de la seva prolongació, el canal Göta, que han permès de franquejar l'obstacle que formava la cataracta pel transport fluvial. El 1910 l'energia del corrent del riu, utilitzada des d'antic per moure molins, fou aprofitada per a la producció elèctrica amb la construcció de la central hidroelèctrica d'Olidan, el que va donar lloc a la fundació del gegant suec de l'energia Vattenfall. Això va impulsar una segona fase de desenvolupament de la ciutat, en particular amb l'establiment de l'empresa Saab.
# Troll (desambiguació)

«Troll» té aquests significats:
* Trol, monstre propi de la mitologia escandinava popularitzat arran de les obres de J.R.R. Tolkien.
* Trol (Internet), usuari que realitza intents deliberats i intencionats d'interrompre la usabilitat.
* Carl Troll (Gabersee, Baviera, 1899 - Bonn, 1975) geògraf alemany especialista en ecologia del paisatge.
* Troll (Warhammer), a la gamma de jocs de Warhammer.
* Three Dead Trolls in a Baggie, grup musical de comèdia canadenc d'Edmonton.
* Troll 2, segona part de la pel·lícula Troll del 1990.
* Troll (pel·lícula) Pel·lícula de Netflix del 2022.

## Vegeu també

* Trolltech, empresa de programari d'Oslo, Noruega.
# Tursunoy (cràter)

Tursunoy és un cràter d'impacte en el planeta Venus de 4,7 km de diàmetre. Porta el nom d'un antropònim uzbek, i el seu nom va ser aprovat per la Unió Astronòmica Internacional el 1997.

## Referències

* ↑ «Tursunoy». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Tursiops australis

Tursiops australis és una espècie de dofí mular descrita recentment, que viu a parts de Victòria (Austràlia).
Antigament es creia que les poblacions actualment classificades com a T. australis formaven part de les altres dues espècies conegudes, però l'examinació del seu crani, els seus caràcters externs i ADN de mostres antigues i recents revelà característiques úniques que dugueren els científics a classificar-les com una espècie pròpia. És la tercera vegada que es reconeix una nova espècie de dofí des de finals del segle xix.
L'espècie fou anomenada Tursiops australis per l'investigadora que la descobrí, Kate Charlton-Robb de la Universitat de Monash.
Només s'han identificat dues poblacions de T. australis: una a Port Phillip i l'altra als Llacs de Gippsland. Es calcula que estan compostes per un total d'aproximadament 150 dofins (100 a Port Phillip i 50 a Gippsland).

## Referències

* 1 2 Researcher discovers new dolphin species in Victoria. Universitat de Monash, 15-09-2011. (anglès)
* ↑ New dolphin species discovered in Victoria. ABC News, 15-09-2011. (anglès)

## Enllaços externs

* Charlton-Robb, K.; Gershwin L, Thompson R, Austin J, Owen K. et al. «A New Dolphin Species, the Burrunan Dolphin Tursiops australis sp. nov., Endemic to Southern Australian Coastal Waters» (en anglès). PLoS ONE. Public Library of Science, 6, 9, 2011. DOI: 10.1371/journal.pone.0024047 [Consulta: 15 setembre 2011].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Valeria de jure suffragii

Valeria de jure suffragii va ser una antiga llei romana de l'any 188 aC quan eren cònsols Marc Valeri Messal·la i Gai Livi Salinator, a proposta del tribú de la plebs Gai Valeri Tapó. Donava dret de sufragi als nadius de Fundi, Formia (inscrits a la tribu Emília) i els Abruços (inscrits a la tribu Cornèlia); tots els afectats tenien la ciutadania romana i fins llavors sense dret a sufragi.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 163-164 [Consulta: 18 abril 2022].
# Valeria de defectione militum

Valeria de defectione militum va ser una llei publicada pel dictador Marc Valeri Corv l'any 300 aC per la qual els soldats que s'havien amotinat durant la conquesta de Càpua quedaven eximits del càstig, a causa del fet que la revolta no havia produït cap efecte perjudicial, i el motiu havia estat la por al càstig.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 163.
# Voronkovita

La voronkovita és un mineral de la classe dels silicats, que pertany al grup de l'eudialita. Rep el nom en honor d'Alexander Alexandrovich Voronkov (1928-1982), un prominent cristal·lògraf rus, autor de nombroses estructures de nous minerals i d'una sèrie de monografies sobre la química dels cristalls dels zircosilicats i dels titanosilicats.

## Característiques

La voronkovita és un silicat de fórmula química Na₁₅(Na,Ca,Ce)₃(Mn,Ca)₃Fe₃Zr₃Si₂₆O₇₂(OH,O)₄Cl·H₂O. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema trigonal. La seva duresa a l'escala de Mohs és 5.
Segons la classificació de Nickel-Strunz, la voronkovita pertany a «09.CO: Ciclosilicats amb enllaços de 9 [Si$_9$O$_{27}$]$^{18-}$» juntament amb els següents minerals: al·luaivita, eudialita, ferrokentbrooksita, kentbrooksita, khomyakovita, manganokhomyakovita, oneil·lita, raslakita, feklichevita, carbokentbrooksita, zirsilita-(Ce), ikranita, taseqita, rastsvetaevita, golyshevita, labirintita, johnsenita-(Ce), mogovidita, georgbarsanovita, aqualita, dualita, andrianovita i manganoeudialita.

## Formació i jaciments

Va ser descoberta al mont Al·luaiv, el qual forma part del massís de Lovozero, a l'óblast de Múrmansk (Rússia), on sol trobar-se associada a altres minerals com: terskita, microclina, nefelina, lomonossovita, vuonnemita, xkatulkalita, epistolita, manganoneptunita i esfalerita. També ha estat descrita posteriorment al complex d'Ilímaussaq, a la regió de Kujalleq, Groenlàndia. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Voronkovite» (en anglès). Mindat. [Consulta: 1r novembre 2018].

## Enllaços externs

* Fotos de voronkovites
# Ro'im Rachok

Ro'im Rachok (en hebreu: רואים רחוק‎ ; lit. «mirant endavant») és un programa innovador dissenyat per formar adolescents amb trastorn de l'espectre autista (TEA) en professions requerides per les Forces de Defensa d'Israel i el mercat civil. Als adolescents qualificats que vulguin ser voluntaris per prestar servei a les forces armades o integrar-se en el mercat laboral, se'ls ensenyen professions per a les quals tenen un avantatge comparatiu.
Els primers graduats del programa van aprendre a analitzar fotografies aèries i de satèl·lit en cooperació amb la «Unitat 9900». Posteriorment el programa es va expandir i actualment entrena per a professions com el programari QA, la classificació d'informació electro-òptica i electrònica. Els soldats serveixen en més de 10 unitats a les Agències d'Intel·ligència d'Israel, la Força Aèria Israeliana i més. El 2016 el programa havia format uns 50 individus.
El programa es realitza amb la col·laboració de Beyond the Horizon (Companyia de Caritat) i Ono Academic College.

## Història

Ro'im Rachok va ser fundada el 2013 per dos veterans del Mossad que es van adonar que certes persones amb trastorn de l'espectre autista podrien tenir una gran habilitat per passar llargues hores analitzant fotografies de reconeixement aeri i recollint petits detalls. A més dels seus beneficis militars, hi ha beneficis socials per al programa. El servei militar és obligatori a Israel per a gairebé tots els ciutadans, però els adolescents amb trastorn de l'espectre autista estan exempts. Això constitueix una barrera per al progrés en les seves vides, ja que el servei militar és un pas important en la societat israeliana per als homes joves, tant simbòlicament com professionalment.
Actualment, els militars israelians observen cada cop més a persones amb autisme d'alt funcionament com a potencialment útils. En lloc d'obligar els individus a romandre inscrits per la norma de tres anys, Ro'im Rachok dona als individus l'opció d'incorporar-se a l'exèrcit en períodes d'un any una vegada que es completa la seva formació inicial de tres mesos. Quan s'incorporen, els soldats van acompanyats d'un terapeuta, així com un psicòleg per al seu propi benefici, així com per donar cabuda a algunes barreres socials que es poden trobar amb els seus caps i col·legues.
El programa també ajuda a preparar adolescents autistes per als seus futurs amb formació sobre com afrontar situacions variables relacionades amb la seva vida civil, com el transport públic. El programa també ajuda a preparar persones per a futures carreres en camps i carreres tecnològiques. Roim Rachok té com a objectiu utilitzar les habilitats de persones amb trastorn de l'espectre autista, així com acabar amb l'estigma que envolta l'autisme.

## Referències

* ↑ «Soldiers with autism take on key roles in IDF».
* 1 2 Rubin, Shira. «The Israeli Army Unit That Recruits Teens With Autism» (en anglès).
* 1 2 «For autistic soldiers, army service opens door to integration».

## Vegeu també

* Ocupació de les persones amb autisme

## Enllaços externs

* Pàgina oficial (hebreu)
# Guíjiga

Guíjiga (en rus: Гижига) és un poble de l'óblast de Magadan, a Rússia, que el 2019 tenia 238 habitants.

## Referències

* ↑ Plantilla:Книга
# Província de Limburg

«Província de Limburg» té aquests significats:
* Província de Limburg (1815-1839), província del Regne Unit dels Països Baixos, creada el 1815 pel Congrés de Viena
* Província de Limburg (Països Baixos), província del sud-est dels Països Baixos corresponent a una part de l'antic Ducat del Limburg
* Província de Limburg (Bèlgica), província de Bèlgica que forma part de la regió de Flandes
# Nina Zilli

Nina Zilli, pseudònim de Maria Chiara Fraschetta (Piacenza, 2 de febrer de 1980), és una cantautora italiana.

## Biografia

Nina Zilli es va criar a Gossolengo, al costat de Piacenza, i també va passar alguns anys a Irlanda. Va començar a cantar (en actuacions) quan tenia 13 anys amb influències de música punk i rock dels anys 70. A Irlanda va inscriure's també a un conservatori per estudiar cant. El seu primer grup es deia The Jerks. Després del batxillerat va viure dos anys als Estats Units (Chigaco i Nova York), on va madurar la seva identitat musical. Va aprofundir en els estils R&B, reggae, soul, motown i la música italiana.
L'any 2009 va triar nom artístic, el nom de pila de la seva cantautora preferida, Nina Simone, amb el cognom de la seva mare. El mateix any, va signar un contracte amb Universal Music i va llançar el seu primer EP. La cançó 50mila, un duet amb Giuliano Palma, fou un èxit i va ser utilitzada a la banda sonora de la pel·lícula Mine Vaganti, del director Ferzan Özpetek.
Al maig de 2012 va representar Itàlia al Festival de la Cançó d'Eurovisió, celebrat a la ciutat azerbaidjanesa de Bakú, amb la cançó L'amore è femmina. Va acabar en novè lloc.

## Discografia
### Àlbums

* 2012 - L'amore è femmina
* 2010 - Sempre Lontano
* 2009 - Nina Zilli (EP)

### Senzills

* 2009 - 50mila (amb Giuliano Palma)
* 2009 - L'inferno
* 2009 - L'amore verrà
* 2010 - L'uomo che amava le donne
* 2010 - 50mila Mousse T Remix
* 2012 - Per Sempre
* 2012 - L'amore è femmina

## Enllaços externs

* Web oficial (italià)

## Referències

* ↑ «Sanremo 2012: Nina Zilli canta la Tigre di Cremona» (en italià). Excite.it, 02-02-2012.
# Lepidobero sinensis

Lepidobero sinensis és una espècie de peix pertanyent a la família dels còtids i l'única del gènere Lepidobero.

## Hàbitat

És un peix d'aigua dolça, demersal i de clima temperat.

## Distribució geogràfica

Es troba a Àsia: la Xina.

## Observacions

És inofensiu per als humans.

## Referències

* ↑ Qin, K.-J. i X.-B. Jin, 1992. A new genus and species of cottidae of China. J. Dalian Fish. Coll. v. 6 (núms. 3-4): 1-5.
* ↑ Qin, K.-J. & Jin, X.-B., 1992. A new genus and species of cottidae of China. Journal of Dalian Fisheries College v. 6 (núms. 3-4): 1-5.
* ↑ The Taxonomicon (anglès)
* 1 2 3 FishBase (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Russellville (Alabama)

Russellville és una població dels Estats Units a l'estat d'Alabama. Segons el cens del 2000 tenia 8.971 habitants.

## Demografia

Segons el cens del 2000, Russellville tenia 8.971 habitants, 3.556 habitatges, i 2.364 famílies La densitat de població era de 261,8 habitants/km².
Dels 3.556 habitatges en un 30,6% hi vivien nens de menys de 18 anys, en un 50,9% hi vivien parelles casades, en un 12,6% dones solteres, i en un 33,5% no eren unitats familiars. En el 30,8% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,2% tenia menys de 18 anys, un 9,8% entre 18 i 24, un 26,5% entre 25 i 44, un 21,6% de 45 a 60 i un 17,9% 65 anys o més.
L'edat mediana era de 37 anys. Per cada 100 dones hi havia 85,3 homes. Per cada 100 dones de 18 o més anys hi havia 85,3 homes.
La renda mediana per habitatge era de 25.333 $ i la renda mediana per família de 35.799 $. Els homes tenien una renda mediana de 27.238 $ mentre que les dones 18.551 $. La renda per capita de la població era de 14.871 $. Aproximadament el 16,7% de les famílies i el 22,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Russellville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Russellville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Sant Pau de la Fatarella

Sant Pau de la Fatarella és una ermita de la Fatarella (Terra Alta) inclosa a l'Inventari del Patrimoni Arquitectònic de Catalunya.

## Descripció

Ermita molt senzilla, de mides reduïdes i forma rectangular, amb coberta de teula (l'original era de lloses de pedra) a dos aiguavessos. Feta de maçoneria poc treballada, no té finestres. Presenta la porta d'arc de mig punt dovellada amb brancals lleugerament motllurats. A la dovella clau hi ha el relleu d'una palmera i la data de 1782. Per sobre es troba un òcul, fet de dos peces de pedra.
L'interior té el sostre pla, hi ha un petit altar i està tot emblanquinat.

## Història

Lloc d'aturada pels pelegrins a la tornada del romiatge de Sant Francesc, els quals pelegrins hi entren a resar i esperen que es faci de nit per entrar al poble.

## Referències

* 1 2 3 «Sant Pau de la Fatarella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Santa Maria de Maldà

Santa Maria de Maldà és l'església parroquial de Maldà (Urgell) protegida com a bé cultural d'interès local.

## Descripció

Església de planta basilical de tres naus amb transsepte i absis poligonal. La nau principal presenta unes proporcions elevades amb una coberta de volta de canó reforçada per quatre arcs torals. La nau central es divideix de les laterals per grans pilars amb falsos pilars més petits acanalats i adossats amb capitells compostos damunt dels quals hi ha tot un entaulament complet. Les naus laterals es troben cobertes per volta d'aresta. A la zona del creuer del transsepte hi ha una cúpula de grans dimensions sostinguda per quatre trompes. L'absis és poligonal i a la seva banda dreta hi ha adossada una capella dedicada al Beat Sant Tomàs Capdevila. A la banda esquerra de l'absis de l'església hi ha la sagristia.
La portalada exterior, de clara inspiració barroca, es troba distribuïda en dos cossos dividits a partir de dues columnes de fust llis i coronades per capitells corintis damunt dels quals hi reposa un elevat entaulament de forma irregular perquè s'adapta a les entrades i sortides que marquen les columnes com a ritme de la façana. Damunt de la portalada hi ha un frontó mixt amb la inscripció de la data d'aquesta façana. El campanar és de planta vuitavada.
Pica beneitera de pedra, d'un metre de diàmetre aproximadament. A la part inferior hi ha una mena de cordó esculpit en disposició transversal. A la part mitjana hi ha una sanefa i a la superior, fent una vora, una inscripció molt erosionada.
Aquesta pica es troba assentada sobre un pilar de pedra, ja que li manca el seu peu original.

## Història

1796. L'església de Maldà va iniciar les seves obres de reforma.
1798. Any en què es finalitza la transformació de la portalada de l'església, tal com ho especifica la inscripció de la mateixa façana.

## Referències

* 1 2 3 4 5 «Santa Maria de Maldà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Samuel ha-Leví (polític)

* Aquest article tracta sobre el diplomàtic. Vegeu-ne altres significats a «Samuel ha-Leví».
Samuel ha Leví (Úbeda, vers 1300 - Sevilla, 1361). Important personatge de la cort de Pere I de Castella. Va exercir com a diplomàtic i tresorer real (almojarife). Jueu nascut a Úbeda de bona família, gràcies a la seva privilegiada posició, va fer edificar la Sinagoga de Samuel ha Leví a Toledo, més coneguda com a Sinagoga del Tránsito, quan la construcció de sinagogues estava prohibida.
Pedro I "El Cruel" el va empresonar el 1360 acusat de desfalc. Samuel ha-Leví va morir a la presó un any més tard, per les tortures y les pésimes condicions de vida, abans d'aconseguir el perdó real.

## Referències

* ↑ Markman, pàgines 73-74.
* ↑ Pérez, pàgina 57.

## Bibliografia

* Markman, Sidney David. Jewish remnants in Spain. Scribe Publishers. Arizona, 2003. ISBN 0-9727237-0-6. (anglès)
* Pérez, Joseph. Los judíos en España. Marcial Pons Ediciones. Madrid, 2005. (castellà)
# Saint-M'Hervé

Saint-M'Hervé (en bretó Sant-Merve) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.327 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.215 | 1.217 | 1.189 | 1.193 | 1.144 | 1.213 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Bernard Beaudouin | |
| 2008- | Dominique Kerjouan | |
# Sant Roc del Molar

Sant Roc del Molar és una església barroca del municipi del Molar (Priorat) protegida com a bé cultural d'interès local.

## Descripció

Construcció de planta rectangular de tres naus i absis poligonal. Té quatre tramades i el cor és a la primera. Les naus laterals conformen capelles i disposen d'un petit pas de l'una a l'altra. Els murs acaben en un fris continu del qual arrenca una volta de mig punt amb llunetes. Les naus laterals són cobertes per voltes d'aresta. L'interior, ben pintat, disposa d'alguns elements de ferro forjat. La façana, arrebossada, presenta una portalada amb arc de mig punt; al damunt hi ha una fornícula amb una imatge de Sant Roc. Per sobre hi ha un petit ull de bou. La façana és rematada per un petit campanar d'espadanya situat al centre. El cloquer principal, però, està situat a la banda dreta: és de planta quadrada amb quatre amplis finestrals i coronat per una balustrada.

## Història

L'església fou edificada el 1788 per uns paletes de la Fatarella a causa de l'estat ruïnós de la construcció anterior, provisional i que amb prou feines aixoplugava els habitants del lloc. Al seu costat hi havia el primitiu cementiri. Fou sufragània de la de Garcia. La nit de Reis de 1901 sofrí un incendi fortuït, que obligà a fer reparacions immediatament. Pel juliol de 1936 foren cremats els altars i les imatges.

## Referències

* 1 2 «Església de Sant Roc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 desembre 2012].

## Enllaços externs

* «Església de Sant Roc». Mapa de recursos culturals. Diputació de Tarragona.
# Sant Roc dels Banys de la Presta

Sant Roc dels Banys de la Presta és l'església del balneari dels Banys de la Presta, pertanyent a la comuna de Prats de Molló i la Presta, a la comarca del Vallespir (Catalunya del Nord).
Està situada a l'extrem sud-est del complex principal del balneari, al peu de la carretera i en el seu costat oest.

## Bibliografia

* Becat, Joan. «125 - Prats de Molló i la Presta». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Vall 63. Sant Roc dels Banys de la Presta». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Lloret, Teresa; Gual, Raimon. «Prats de Molló i la Presta». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Roc dels Banys de la Presta en els ortofotomapes de l'IGN
# Sant'Ambrogio di Torino

Sant'Ambrogio di Torino és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres a l'oest de Torí. A 1 de gener de 2019 la seva població era de 4.707 habitants.
Sant'Ambrogio di Torino limita amb els següents municipis: Caprie, Chiusa di San Michele, Villar Dora, Avigliana i Valgioie.

## Referències

* ↑ «Resident population on 1st january» (en anglès). ISTAT. [Consulta: 30 març 2020].